
Kiskorúak médiajogi védelme Magyarországon és az Európai Unióban



 
KISKORÚAK MÉDIAJOGI VÉDELME MAGYARORSZÁGON
 
ÉS AZ EURÓPAI UNIÓBAN
 
Dolgozatomban a médiában folyamatos aktualitást élvező kiskorúak védelmének kérdését kutattam hazánk mellett az Európai Unióban. Országhatárt átívelve vizsgáltam, hogy ki/kik nevezhetők meg a feladat letéteményeseiként.
 
A vizsgált témában olyan kérdésekre kerestem a választ, mint például: miért az ún. minimumszabályozás mellett döntött az Európai Unió, vagy az újnak tekinthető magyar szabályozásban mennyiben indokolt a hatos piktogram megjelenése. A pályamunkában ugyan a jogi szempontok domináltak, de a teljesség érdekében mind a szociológiai, mind a történelmi vetületeket ismertettem.
 
A tanulmány középpontjában a hatályos magyar és európai uniós rendszer elemezése helyezkedik el, amelyet különböző perspektívákból vizsgáltam. Ezt követően egy szervezet létrehozására tettem javaslatot, amely feladata egy még hatékonyabb protekciós szint elérése.
 
Végül záró gondolatként a dolgozat rávilágít arra, hogy a kiskorúak médiajogi védelme kiemelt társadalmi érdeknek minősül, amely végett az ehhez fűződő feladatok ellátása az állam mellett számos más szereplő kötelezettségeként realizálódik.



